102.   ΠΡΟΕΔΡΙΚΟ ΔΙΑΤΑΓΜΑ υπ’ αριθ. 573 της 6/9 Δεκ. 1988 (ΦΕΚ Α' 274) Αναγνώριση χρόνου επαγγελματικής απασχόλησης στην Ελλάδα και το εξωτερικό, των ασφαλισμένων στο Ταμείο Συνταξιούχων Μηχανικών και Εργοληπτών Δημοσίων Έργων (ΤΣΜΕΔΕ), Εργοληπτών Δημοσίων Έργων, πτυχιούχων σχολών του άρθρ. 76 του Νόμ. 576/1977. Έχοντας υπόψη: Ι.Τις διατάξεις του εδαφ. α' της παρ. Ι του άρθρ. 35 του Νόμ. 915/79 (ΦΕΚ 103 Α'). 2.Τις διατάξεις των άρθρ. 23, παρ. Ι περίπτ. στ', 24 παρ. 2 και 27 παρ. Ι του Νόμ. 1558/85 "Κυβέρνηση και Κυβερνητικά Όργανα" (ΦΕΚ 137 Α'). 3.Τις διατάξεις του άρθρ. 5 του Π.Δ. 437/85"Καθορισμός και αναδιακατανομή των αρμοδιοτήτων των Υπουργείων" (ΦΕΚ 157/Α/19.9.85). 4.Τις διατάξεις της παρ. 2 του άρθρ. 113 του Π.Δ. 544/77 (ΦΕΚ 178 Α'), όπως αντικαταστάθηκαν με το άρθρ. 2 παρ. Ι του Νόμ. 728/77 «περί του τρόπου εξοφλήσεως οφειλών των ημερήσιων Εφημερίδων Αθηνών, εκ καθυστερουμένων ασφαλιστικών εισφορών κ.λπ.» (ΦΕΚ 316 Α'). 5.Την 471/7.7.88 απόφαση του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς Υγείας, Πρόνοιας και Κοινωνικών Ασφαλίσεων» (ΦΕΚ 463/Β/7.7.88) και το Π.Δ. 105/88 «Οργανισμός της Γενικής Γραμματείας Κοινωνικών Ασφαλίσεων Υπουργείου Υγείας, Πρόνοιας και Κοινωνικών Ασφαλίσεων»  (ΦΕΚ 46/Α/15.3.88). 6.Τη γνώμη του Διοικητικού Συμβουλίου του ΤΣΜΕΔΕ που διατυπώθηκε  στην 3764/12.11.87 συνεδρίασή του. 7.Την γνωμοδότηση του Συμβουλίου Κοινωνικής Ασφάλειας που διατυπώθηκε κατά την 15η/27.7.88 συνεδρίασή του της ΚΕ' περιόδου. 8.Την αριθ. 618/1988 γνωμοδότηση του Συμβουλίου της Επικρατείας, μετά από πρόταση του Υφυπουργού Υγείας, Πρόνοιας και Κοινωνικών Ασφαλίσεων, αποφασίζουμε: Άρθρ.1.-1. Οι ασφαλισμένοι στο Ταμείο Συντάξεων Μηχανικών και Εργοληπτών Δημοσίων Έργων (ΤΣΜΕΔΕ), Εργολήπτες Δημοσίων Έργων πτυχιούχοι των προβλεπομένων από το άρθρ. 76 του Νόμ. 576/77 Σχολών, μπορούν να αναγνωρίσουν ως χρόνο ασφάλισης μέχρι και 10 έτη το χρόνο επαγγελματικής τους απασχόλησης στην Ελλάδα και το εξωτερικό μετά την απόκτηση του πτυχίου του εργοδηγού από τις καταργηθείσες με τα άρθρ. 32 και 34 του Β.Δ. 671/62 Σχολές και πριν την απόκτηση του εργοληπτικού τους πτυχίου, εφόσον κατά το χρονικό αυτό διάστημα δεν ήσαν ασφαλισμένοι σε άλλο κύριο ασφαλιστικό φορέα. 2.Η αίτηση για την αναγνώριση του πιο πάνω χρόνου, μπορεί να υποβληθεί μέχρι και την ημέρα υποβολής της δήλωσης για την παύση της άσκησης του επαγγέλματος στη Νομαρχία. 3.Η εξαγορά του χρόνου, που αναγνωρίζεται σύμφωνα με τις διατάξεις της προηγουμένης παραγράφου, γίνεται με την καταβολή εισφοράς, το ποσό της οποίας είναι ίσο με το τριπλάσιο του ποσού της εισφοράς, που προβλέπεται από τις διατάξεις του εδαφ. α' της παρ. Ι του άρθρ. 7 του Α.Ν. 2326/1940, όπως τροποποιήθηκε από το άρθρ. 6 του Νόμ. 915/79, όπως αυτή ισχύει κάθε φορά και καταβάλλεται από τους ελεύθερους επαγγελματίες για την ασφάλισή τους στο Ταμείο. 4.Το ποσό της εξαγοράς μπορεί να εξοφληθεί σε 48 ισόποσες άτοκες μηνιαίες δόσεις. Η καταβολή της πρώτης δόσης πρέπει να γίνει μέχρι τέλους      του     επόμενου       της      κοινο(Μετά τη σελ. 212,358) Σελ.212,359 Τεύχος ΙΑ-8-2 Σελ.55 Ταμείο Συντάξεων Μηχανικών και Εργοληπτών 23.Γ.δ.100-102 ποίησης της σχετικής απόφασης μήνα, των δε υπολοίπων δόσεων μέσα στο μήνα που θα είναι απαιτητές. Σε περίπτωση καθυστέρησης της καταβολής οποιασδήποτε δόσης, από τότε που θα είναι απαιτητή, επιβαρύνεται αυτή με πρόσθετο τέλος 3% για κάθε μήνα καθυστέρησης. Το σύνολο των προσθέτων τελών δεν μπορεί να ξεπεράσει το 50% του ποσού κάθε δόσης. Αν η καθυστέρηση ξεπεράσει τους 18 μήνες τότε οι απαιτητές δόσεις απαλλασσόμενες από τα μέχρι τη συμπλήρωση του 18μηνου πρόσθετα τέλη αναπροσαρμόζονται με βάση τις εισφορές που ισχύουν κατά το χρόνο της εξόφλησης και καταβάλλονται σε 4 μηνιαίες δόσεις. Σε περίπτωση καθυστέρησης καταβολής μιας από τις παραπάνω δόσεις, αυτή επιβαρύνεται με πρόσθετο τέλος 3% για κάθε μήνα καθυστέρησης που δεν μπορεί να ξεπεράσει το 50% του ποσού της. Άρθρ.2.-Ι.Η ισχύς του Προεδρικού αυτού Δ/τος αρχίζει από τη δημοσίευσή του στην Εφημερίδα της Κυβερνήσεως. 2.Στον Υφυπουργό Υγείας, Πρόνοιας και Κοινωνικών Ασφαλίσεων αναθέτουμε τη δημοσίευση και εκτέλεση του παρόντος Δ/τος. 